Zhantas/Cleaned-Kyrgyz_Wikipedia huggingface dataset:
Валюта эскертмеси

Валюта эскертмеси – эларалык кредит, төлөм ж. б. макулдашууларга, ошондой эле келишим түзүү учуру менен аны төлөө учурунун ортосунда валюта курсу түшүп кетүү тобокелинен кредитор менен экспорттоочуларды сактоо максатында сырткы соода келишимдерине киргизилүүчү шарттар. В. э-нин негизги 2 түрү бар: а) товар баасын же кредит суммасын туруктуу валютада макулдашуу. Эгер анын баасы (кредит суммасы) төмөндөп кетсе, валюта боюнча төлөмү көтөрүлөт; б) бүтүмдүн валюта курсуна карата валюталык төлөм боюнча тараптар макулдашкан курс боюнча өзгөрүү канчалык болсо, товар баасы же кредит суммасы ошончо көлөмдө өзгөрө турган шартты киргизүү. Бүтүмдөгү валюта курсунун жогорулоосу күтүлгөн учурда, импорттоочунун кызыкчылыгын камсыз кылуу үчүн импорттук келишимдерди түзүүдө да В. э. колдонулушу мүмкүн. В. э. үчүн курс туруксуз болгон шартта бирнече валюта түрү (валюта куржуну) пайдаланылат (кара: Акчалай милдеттенмелер валютасы ).
 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Валюталанган полис

Валюталанган полис – камсыздандыруу суммасы белгиленген камсыздандыруу полиси. Негизинен жүктөрдү камсыздандырууда колдонулат.
 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Валюталык жөнгө салуу

Валюталык жөнгө салуу – эларалык эсептерди жана валюталык баалуулуктар менен бүтүм жасоо тартибин жөнгө салууга багытталган мамлекеттин ишмердиги. КРУБ В. ж. с. милдетин төмөндөгүдөй жүзөгө ашырат: чет өлкөлүк валюта менен аткарымдарды жүргүзүүнү жөнгө салуучу ченем актыларын чыгаруу; валюта ортомчуларына, банктарга лицензия берүү жана кайтарып алуу; КР мыйзамдарына ылайык, алардын ишине көзөмөлдүк кылуу.
 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Валютаны мөөнөттүндө алмаштыруу жөнүндө келишим

Валютаны мөөнөттүндө алмаштыруу жөнүндө келишим – мурда аныкталган күнү белгилүү сандагы бир валютаны белгилүү сандагы экинчи валютага алмаштыруу жөнүндө макулдашуу. Адатта жактар валютанын курстук термелүүлөрүнүн натыйжасында тартуучу чыгашалардан качуу үчүн түзүшөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Валютасыз алмашуу

Валютасыз алмашуу – чет элдик валютаны сарптоосуз эле товарларды, экономикалык, илимий, маданий ишмердүүлүктүн натыйжаларын жана кызмат көрсөтүүлөрдү эларалык алмашуу.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ахметов, Төлөндү (Тынай)

Ахметов, Төлөндү (Тынай) (1938–1993) - жазуучу, котормочу. Чүй районуна караштуу Кызыл-Аскер айылында 1938-жылы 12-сентябрда туулган. 

1964-жылы КМУнун филология факультетинин журналистика бөлүмүн, 1973-жылы Кыргыз ССРинин ИАсынын аспирантурасын бүтүргөн.

1964–1966-жж. Советтик Армиянын катарында кызмат өтөгөн. 1966-жылдан КирТАГда корректор, Кыргызмамархивде илимий кызматкер, Кыргыз ССРинин ИАсынын Тил жана адабият институтунда кенже илимий кызматкер, «Ала-Тоо», «Жаш ленинчи» журналынын редакциясында адабий кызматкер болуп иштеген. 1979-жылдан «Кыргызфильм» киностудиясында улук редактор болуп эсептелген.

«Сагыныч» аттуу биринчи аңгемелер жыйнагы 1969-жылы чыккан. Ал кыргыз прозасынын өнүгүш көйгөйлөрүнө арналган бир катар адабий сын макалалардын автору. Т.Ахметов Е. Носовдун, И.Зиедонистин, Н.Ермоловичтин ж.б. чыгармаларын, 500дөн ашык фильмдердин тексттерин которгон. 1986-жылдан СССР Жазуучулар союзунун мүчөсү болгон.

 Жарык көргөн китептери 

 Кыргыз тилинде 

Сагыныч: Повесттер. – Ф.: Кыргызстан, 1969.

Кез ушул : Баян. – Ф.: Кыргызстан, 1983. – 176 б.

 Котормолору 

Носов Е. Где просыпается солнце?: Рассказы. – Ф.: Мектеп, 1983. – 36 б.

Зиедонис И. Разноцветные сказки. – Ф.: Мектеп, 1985. – 76 б.

Ермолович Н. Дорога солдата. – Ф.: Мектеп, 1986. – 36 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Жекшен Ашубаев

Жекшен Ашубаев (1912–1943) - жазуучу, акын, драматург. 1912-жылы азыркы Пржевальск районундагы Маман кыштагында туулган.

Ж.Ашубаев 1925–1931-жж. Түп районундагы айыл чарба техникумунда окуп, айылдык советтин төрагасы, «Кочкор», «Орго-чор» совхоздорунда саясий бөлүмдүн начальнигинин комсомол жагынан орунбасары болуп иштейт.

1936–1937-жж. Кара-Кол райондук комсомол комитетинин катчысы жана ЛКЖСнын Кыргызстан обкомунун катчысы болуп кызмат аткарат. 1938-1941-жж. Ж.Ашубаев Кыргыз Эл Комиссарлар Советинин алдындагы Искусство иштери боюнча башкармасынын начальниги, Кыргызстан Жазуучулар союзунун башкаруу аппа-ратында жана «Советтик адабият жана искусство» журналында жооптуу катчы, Чүй райондук эл агартуу бөлүмүндө иштейт.

1940-жылы «Терең кечүү» аттуу повести жарыяланат. Согуштун алдында «Мөмөлөрүм» аттуу пьеса жазган. Хамзанын, Хаким-заденин, Ниязинин, А.Церетелинин, Т.Сатылгановдун жана калмак эпосу «Жангар» чыгармачылыгына арналган публицистикалык макалаларды жазган. 

А.С.Пушкиндин жомокторун, М.Ю.Лермонтовдун ырларын жана Н.В.Гогольдун прозаларын кыргыз тилине которгон.

Ж.Ашубаев Н.Чекменев менен бирге кыргыз макалдарын орус тилине которуп, өзүнчө китеп болуп чыккан.

Улуу Ата Мекендик согушка катышып, 1943-жылы Ростов-на-Дону облусунда Ново-Маныч кыштагында курман болгон.

1949-жылдан СССР Жазуучулар союзунун мүчөсү.

Ысык-көл облусундагы Аксуу районуна караштуу Маман айылындагы орто мектепке Жекшен Ашубаевдин аты коюлган.

 Жарык көргөн китептери 

Кайырдуу достор: Поэма. – Ф. – Казань: Кыргызмамбас, 1940. – 32 б.
Терең кечүү. – Ф.: Кыргызмамбас, 1959. – 180 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Категория: Кыргыз жазуучулары
Байгабылов, Талантбек (Талант)

Байгабылов, Талантбек (Талант) (1921–1992) - жазуучу, акын. 1921-жылы 14-майда Талас районундагы Кырк-Казык айылында туулган. 1940-жылы Фрунзе шаарындагы педагогикалык окуу жайын, 1952-жылы мугалимдер институтун, 1956-жылы Кыргыз мамлекеттик пединститутунун тил жана адабият факультетин бүтүргөн. 

Эмгек жолун 1940-жылы мугалим болуп иштөөдөн баштаган. 1951-жылы Талас облусунун Покровка райондук «Ленин жолу» гезитинин редактору, 1957-жылы Талас райондук аткаруу комитетинин маданият бөлүмүнүн башчысы, 1958-жылы Таластагы «Лениндик туу» гезитинин бөлүм башчысы болуп иштеген.

Чыгармалары 1943-жылдан тартып жарыялана баштаган. «Менин досторум» аттуу алгачкы ырлар жыйнагы 1952-жылы жарык көргөн. 

1958-жылдан СССР Жазуучулар союзунун, 1959-жылдан СССР Журналисттер союзунун мүчөсү болгон.

Улуу Ата Мекендик согуштун 1-даражадагы ордени, «Эрдик үчүн», «Ленинградды коргогондугу үчүн», «1941–1945-жылдардагы Улуу Ата Мекендик согушта каарман эмгеги үчүн», «Эмгек ветераны» медалдары, Кыргыз ССРинин Жогорку Кеңешинин Грамоталары, СССРдин Эл агартуу министрлигинин Ардак грамотасы менен сыйланган. Эл агартуунун отличниги.

 Жарык көргөн китептери 
...

 Кыргыз тилинде 

 Менин досторум: Ырлар жыйнагы. – Ф.: Кыргызмамбас, 1952. – 64 б.
 Бактылуу жаштар: Ырлар жыйнагы. – Ф.: Кыргызмамбас, 1953. – 104 б.
 Дайыма бирге: Ырлар жыйнагы. – Ф.: Кыргызокуупедмамбас, 1956. – 105 б.
 Өчпөс жарык: Ырлар. – Ф.: Кыргызмамбас, 1958. – 167 б.
 Тоо эчкинин улагы: Ырлар жыйнагы. – Ф.: Кыргызокуупедмамбас, 1958. – 70 б.
 Мергендин сыры: Повесть. – Ф.: Кыргызокуупедмамбас, 1960. – 127 б.
 Жашыл-Сай: Повесть. – Ф.: Кыргызмамбас, 1961. – 176 б.
 Күүлөр: Ырлар жыйнагы. – Ф.: Кыргызокуупедмамбас, 1961. – 92 б.
 Айыбы ачылгандар: Аңгемелер. – Ф.: Кыргызокуупедмамбас, 1962. –89 б.
 Досторумдун жолунда: Повесттер жана аңгемелер. – Ф.: Мектеп, 1966. –230 б.
 Каалоо: Ырлар жыйнагы. – Ф.: Кыргызстан, 1966. – 70 б.
 Күкүк. – Ф.: Мектеп, 1967. –27 б.
 Биз биргебиз: Роман. – Ф.: Мектеп, 1968. –422 б.
 Үмүтүм: Ырлар. – Ф.: Мектеп, 1978. –13 б. 
 Повесттер жана аңгемелер. – Ф.: Кыргызстан, 1981. – 224 б.
 Жол сыры: Повесттер жана аңгемелер. – Ф.: Кыргызстан, 1985. – 108 б.
 Кыя жолдор: Роман. – Ф.: Адабият, 1989. – 208 б.
 Жагоочон балдар: Аңгемелер. – Ф.: Адабият, 1989. – 49 б.
 Акматбек: Даректүү повесть: Жаштар үчүн. – Б.: Адабият, 1993. – 88 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
 

Категория: Кыргыз Республикасынын жазуучулары
Категория:Туулгандар 1921-жылы
Категория:Өлгөндөр 1992-жылы
Байжигитов, Калыбек

Байжигитов, Калыбек - сынчы, адабиятчы. 1952-жылы 8-декабрда Ысык-Ата районунун Бириккен айылында туулган. 1969-жылы Сын-Таш орто мектебин, андан кийин 1976-жылы Кыргыз мамлекеттик улуттук университетин филология факультетин артыкчылык диплому менен аяктаган. 

Өзүнүн эмгек жолун 1976-жылы Кыргыз улуттук илимдер академиясынын тил жана адабият институтунда кенже илимий кызматкерликтен баштаган. 1983-жылы филология илимдеринин кандидаттыгына диссертация коргогон.

1982–1997-жж. аралыгында КМУУда окутуучу, ага окутуучу, доцент, кафедра башчысы жана кыргыз филологиясы факультетинин деканы кызматында, 1997-жылы И.Арабаев атындагы педагогикалык университетке которулуп, филология факультетинин деканы, кыргыз адабиятынын кафедра башчысы, 2001-жылдан Мамлекеттик тил жана маданият институтунда директордун окуу иштери боюнча орунбасары болуп иштеген. 2006-жылдан Ж.Баласагын атындагы улуттук университетте кафедра башчысы, профессор болуп эмгектенет. 

К.Байжигитов адабий сынчылыкка студент кезинен активдүү аралаша баштаган. Анын адепки рецензиясы 1972-жылы «Кыргызстан маданияты» гезитине жарыяланган. Ошондон баштап 150дөн ашуун ар кыл макалаларды жарыялады. Ал эки томдук «Кыргыз Совет адабиятынын тарыхы», «Кыргыз эл акындарынын чыгармачылыгы», «Кыргыз адабият таануу илими жана сыны» китептеринин авторлорунун бири.

1989-жылдан Жазуучулар союзунун мүчөсү. Кыргыз Республика-сынын Грамотасы, Кыргызстан ЛКЖС БКнын Ардак Грамоталары менен сыйланган. Н.Байтемировго «Кыргыз Республикасынын искусствосуна эмгек сиңирген ишмер», «Кыргыз Эл жазуучусу» ардак наамдары берилген. Кыргыз Республикасынын Эл агартуусунун отличниги.

 Жарык көргөн китептери 

 Кыргыз тилинде 

Турмуш жана мүнөз: Адабий сын макалалар. – Ф.: Мектеп, 1982. – 107 б.

Кайчылаш жолдор: Сын макалалар. – Ф.: Кыргызстан, 1985. – 71 б.

Кыргыз мифтери, уламыштары жана легендалары. – Ф.: Илим, 1985. – 170 б.

Кыргыз адабий сынындагы чеберчилик маселелери. Б.: КМУУ, 1991. – 90 б.

Кыргыз адабий сынынын тарыхы. I бөлүм. – Б.: 1992. – 208 б.

К.Осмоналиев: Чыгармачылык өнөркана сыры. – Б.: КМУ, 2003. – 130 б.

Кыргыз адабий сыны жана илими. – Б.: Полиграфкомбинат, 2006. – 170 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Бапаев, Халил

Бапаев, Халил (1930-1999) - сынчы, адабиятчы. 1930-жылдын 27-июлунда Кара-Суу районундагы Алим-Төбө айылында туулган. 1945-жылы ошол айылда жети жылдык мектепти, 1948-жылы Ош шаарындагы педагогикалык окуу жайын, 1953-жылы КМУнун филология факультетин, 1962-жылы КМУнун аспирантурасын бүтүргөн. Филология илимдеринин кандидаты (1963-ж.).

Эмгек жолун 1953-жылы Ош шаарындагы Ж.Бөкөнбаев атындагы педагогикалык окуу жайында мугалим болуп иштөө менен баштаган. 1954-жылдан Алай районундагы И.М.Свердлов атындагы орто мектептин директору, 1962-жылдан КМУнун кыргыз адабияты кафедрасында улук окутуучу, 1966-1980-жж. КРнын ИАсынын Тил жана адабият институтунда улук илимий кызматкер, 1982–1985-жж. «Кыргызстан маданияты» гезитинде кабарчы болгон. 

1960-жылдан чыгармалары жарыялана баштаган. Х.Бапаев бир катар монографиялардын, адабий-сын макалалар жыйнактарынын, адабий эмгектердин жана кыргыз совет адабиятындагы сатира жанрын өнүктүрүүгө тиешелүү изилдөөлөрдүн автору болуп эсептелет. 

1982-жылдан СССР Жазуучулар союзунун мүчөсү.

 Жарык көргөн китептери 

 Кыргыз тилинде 

Кыргыз сатирасы. - Ф.: Мектеп, 1967. - 88 б.

Кыргыз сатирасынын табияты. - Ф.: Кыргызстан, 1971. - 144 б.

Тамсил сыры. - Ф.: Мектеп, 1974. - 122 б.

Кыргыз-казак, кыргыз-өзбек адабий байланыштары. - Ф.: Илим, 1975. - 159 б. 

Кыргыз сатирасынын айрым маселелери: Адабий-сын макалалар. - Ф.: Кыргызстан, 1981. - 132 б.

Тынчтык үчүн күрөш жана анын кыргыз совет адабиятында чагылдырылышы. - Ф.: Кыргызстан, 1985. - 12 б.

Чыйрак бала: Повесть жана аңгемелер. - Ф.: Мектеп, 1988. - 112 б.

Көңүл дабасы. - Б.: Адабият, 1992. - 160 б.

Тамсил сыры. - Ф.: Мектеп, 1994. - 122 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Бекниязов, Жайлообек

Бекниязов, Жайлообек (1940–2002) – акын. 1940-жылы 3-сентябрда Москва районундагы Кызыл-Дыйкан айылында туулган. 

1964-жылы Пржевальскидеги пединституттун тил жана адабият факультетин ийгиликтүү бүтүргөн. Ошол эле жылдын күзүндө Советтик Армиянын катарына чакырылган. 1965-1966-окуу жылында Буденый орто мектебинде мугалим, 1967-1971-жж. «Кыргызстан», «Мектеп» басмаларында корректор, кенже редактор, 1971-жылдан «Ленинчил жаш» гезитинин адабият жана искусство бөлүмүндө улук кабарчы, 1976-жылдан «Байчечекей» журналынын улук редактору, 1987-жылдан Басмалар боюнча өкмөттүк комитетте жетектөөчү редактор болуп иштеген.

Ж.Бекниязовдун биринчи ырлары 1963-жылы «Ала-Тоо» журналына жарыяланган. 1968-жылы «Ишеним» аттуу ырлар жыйнагы жарык көргөн. 

1974-жылы СССР Жазуучулар союзунун мүчөлүгүнө кабыл алынган.

 Жарык көргөн китептери 

 Кыргыз тилинде 

Ишеним: Ырлар. - Ф.: Мектеп, 1968. - 62 б.

Кезек: Ырлар. - Ф.: Мектеп, 1970. - 60 б.

Кышкы токой: Ырлар. - Ф.: Мектеп, 1973. - 55 б.

Мен кимди жакшы көрөм: Аңгемелер. - Ф.: Мектеп, 1975. - 14 б.

Айылдык кыз: Ырлар. - Ф.: Кыргызстан, 1977. - 63 б.

Ала топ: Аңгемелер. - Ф.: Мектеп, 1978. - 14 б.

Жар боорундагы уялар: Ырлар, легендалар. - Ф.: Мектеп, 1979. - 44 б.

Жанузак мерген: Жомоктор. - Ф.: Мектеп, 1982. - 15 б.

Жылуу таш: Ырлар, табышмактар, жаңылмачтар. - Ф.: Мектеп, 1982. - 64 б.

Майман мамалак: Сценка. - Ф.: Мектеп, 1986. - 16 б.

Баатыр жөжө: Ырлар, табышмактар, жаңылмачтар жана жомок. - Ф.: Мектеп, 1987. - 72 б.

Дарактын үмүтү: Ырлар, поэма. - Ф.: Адабият, 1989. - 120 б.

 Орус тилинде 

Охотник Жанузак: Сказки. - Ф.: Мектеп, 1982. - 20 с.

Зимний лес: Стихи. - Ф.: Кыргызстан, 1985. - 76 с.

 Башка элдердин тилдеринде 

Полосатый мяч: Рассказы. - Киев: Вэсэлка, 1982. - 20 с. укр.

 Котормолору 

Барто А. Ырлар. - Ф.: Мектеп, 1982. - 56 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Бектенов, Зияш

Родился Зияш Бектенов 29 октября 1911 года в селе Кен-Суу, Тюпского Района, Иссык- Кульской области в семье сельского фельдшера. После окончания начальной школы в родном селе, Бектенов поступил в Кыргызский педтехникум в городе Фрунзе. В 1940 году окончил Кыргызский государственный пединститут. Учился с будущими классиками кыргызской литературы – Касымалы Джантошевым, Мукаем Элебаевым, Узакбаем Абдукаимовым, Ташимом Байджиевым. Участвовал в первом литературном кружке – «Кызыл учкун», ставшем ядром кыргызской писательской организации.

 Жарык көргөн китептери 

 Родился Зияш Бектенов 29 октября 1911 года в селе Кен-Суу, Тюпского Района, Иссык- Кульской области в семье сельского фельдшера. После окончания начальной школы в родном селе, Бектенов поступил в Кыргызский педтехникум в городе Фрунзе. В 1940 году окончил Кыргызский государственный пединститут. Учился с будущими классиками кыргызской литературы – Касымалы Джантошевым, Мукаем Элебаевым, Узакбаем Абдукаимовым, Ташимом Байджиевым. Участвовал в первом литературном кружке – «Кызыл учкун», ставшем ядром кыргызской писательской организации. 

 Подробнее: на Limon.KG 

 Котормолору 

Фадеев А. Талкалоо: Роман. - Ф.: Кыргызмамбас, 1957. - 87 б.

Соболев Л. Жашыл нур. - Ф.: Мектеп, 1958.

Гоголь Н.В. Чыгармалар жыйнагы. 2 томдук. - 1-т. - Ф.: Кыргызмамбас, 1959. - 375 б.

Макаренко А. Педагогикалык поэма. - Ф.: Мектеп, 1959.

Ибрагимов Г. Терең тамырлар. - Ф.: Кыргызстан, 1963.

Фадеев А. Талкалоо. - Ф.: Кыргызстан, 1974. - 251 б.

Гоголь Н.В. Тандалмалар. - Ф.: Мектеп, 1980. - 376 б.

Гоголь Н.В. Ночь перед рождеством: Повесть. - Ф.: Мектеп, 1986. - 48 б.

Летающий корабль: Украин эл жомогу. - Ф.: Мектеп, 1986. - 136 б.

 Пьесалар 

Гольдони К. «Эки мырзанын малайы», 1940-ж.

Островский А.Н. «Добул», 1959-ж.

Хикмет Н. «Унутулган адам», 1970-ж.

Шоу Б. «Пигмалион», 1983-ж.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Белеков, Абдылда

Белеков, Абдылда 1928-жылы 1-февралда Ысык-Көл районундагы Корумду айылында туулган. 

1943-жылы Темировкадагы Токтогул атындагы орто мектепти аяктагандан кийин Нарындагы кыска мөөнөттүү мугалимдер курсунун география факультетин аяктап, Ат-Башыдагы Талды-Суу орто мектебинде мугалим, Терек-Суу орто мектебинде окуу бөлүмүнүн башчысы болуп иштейт. 1944–1945-жж. Нарын боюндагы Шоро жети жылдык мектебинде директор, 

1945–1948-жж. облустук «Ысык-Көл правдасы» гезитинде атайын кабарчы болуп иштеген. «Шайлайбыз» деген биринчи ыры 1946-жылы гезитке басылган. 1948–1952-жж. Кыргыз мамлекеттик университетинде окуп, филология факультетин аяктайт. 1952–1953-окуу жылында Ысык-Көлдөгү Күрмөнтү орто мектебинде тил, адабият сабактарынан мугалим болот. 1953–1957-жж. Кыргызстан окуу педагогикалык басмасында редактор, Кыргызстан Жазуучулар союзунда адабий консультант болуп кызмат аткарат. 1957–1959-жж. Москвадагы эки жылдык Жогорку адабият курсунда окуйт. «Чалкан», «Ала-Тоо» журналдарында, «Кыргызстан маданияты» жумалыгында адабий кызматкер болуп иштейт. 

А.Белековдун биринчи ырлар жыйнагы «Айкын жол» деген ат менен 1954-жылы жарык көрүп, аталган чыгармасы орус тилинде басылып чыккан. Орус жазуучуларынын, М.Ю.Лермонтовдун, Р.Гамзатовдун, С.Маршактын чыгармаларын кыргыз тилине которгон.

А.Белеков 1947-жылдан СССР Жазуучулар союзуна мүчө.

 Жарык көргөн китептери 

 Кыргыз тилинде 

Айкын жол: Ырлар жыйнагы. – Ф.: Кыргызмамбас, 1954. – 86 б.

Тянь-Шандын жүрөгү: Ырлар жана поэмалар. Ф.: Кыргызмамбас, 1955. – 92 б.

Кожомкул: Поэма жана ырлар. – Ф.: Кыргызокуупедмамбас, 1957. – 106 б.

Чолпонбай. – Ф.: Кыргызокуупедмамбас, 1960. – 75 б.

Эки жар: Ырлар жана поэмалар. – Ф.: Кыргызмамбас, 1961. – 148 б.

Учкуч койчу: Ырлар жана поэмалар. – Ф.: Кыргызмамбас, 1961. – 148 б.

Ак козу. Ф.: Кыргызокуупедмамбас, 1964. – 16 б.

Бытбылдык. – Ф.: Кыргызокуупедмамбас, 1964. – 15 б.

Миллион жүрөк: Ырлар жана поэмалар. Ф.: Кыргызстан, 1964. – 70 б.

Эки жүрөк: Ырлар жана поэмалар. – Ф.: Кыргызстан, 1967. – 71 б.

Ак буудай: Ырлар, поэмалар. – Ф.: Кыргызстан, 1967. – 132 б.

Ак куу: Поэма жана ырлар. . – Ф.: Мектеп, 1970. – 103 б.

Чабан Ташбай: Поэма. – Ф.: Мектеп, 1974. – 80 б.

Кожомкул. – Ф.: Кыргызстан, 1975. – 200 б.

Кожомкул: Дастан. . – Ф.: Кыргызстан, 1976. – 176 б.

Бүркүт шаңшыйт: Ырлар жана поэмалар. – Ф.: Кыргызстан, 1979. – 204 б.

Өчпөс от: Ырлар жана балладалар. – Ф.: Мектеп, 1982. – 68 б.

Ырлар жана поэмалар. – Ф.: Кыргызстан, 1984. – 123 б.

Кыргыз прометейи: Поэма. – Б. 2004. – 70 б.

 Орус тилинде 

Ясный путь: Стихи и поэмы. – Ф.: Кыргызмамбас, 1958. – 119 б.

 Котормолору 

Лермонтов М.Ю. Бородино. – Ф.: Кыргызокуупедмамбас, 1956. – 16 б. 

Гамзатов Р. Бийик жылдыздар. – Ф.: Кыргызстан, 1965. – 252 б. 

Маршак С.Я. Белгисиз жоокер жөнүндө аңгеме. – Ф.: Мектеп, 1981. – 16 б. 

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Белеков, Кемел Абдылдаевич

Белеков, Кемел Абдылдаевич – акын. 1956-жылы 26-ноябрда Фрунзе шаарында туулган. 1974-жылы Ысык-Көл районундагы Корумду орто мектебин, 1979-жылы СССРдин 50 жылдыгы атындагы КМУнун филология факультетин аяктаган. 1979–1985-жж. «Ленинчил жаш» гезитинде кабарчы, бөлүм башчы, 1985–1986-жж. «Ала-Тоо» журналынын редакциясында редактор, 1986–1999-жж. «Кыргызстан маданияты» гезитинде бөлүм башчы, жооптуу катчы, 1999–2001-жж. «Аргумент» гезитинин редактору, Кыргыз Республикасынын Борбордук шайлоо комиссиясынын төрагасынын жардамчысы, «Асаба» гезитинин редакторунун орунбасары болуп иштеген. 2003-жылдан Кыргыз Республикасынын Жогорку Кеңешинин Басма сөз кызматында эксперт болуп иштейт.

Анын биринчи ыры 1967-жылы «Ленинчил жаш» журналына жарыяланган. 1984-жылы «Турна чакырыгы» аттуу биринчи ырлар жыйнагы жарык көргөн. К.Белеков прозалык чыгармалардын, ырлардын, макалалардын автору.

1986-жылдан СССР Жазуучулар союзунун мүчөсү.

Журналисттер союзунун жана Жусуп Турусбеков атындагы адабий сыйлыктардын ээси. 1995-жылы Кыргыз Республикасынын Ардак грамотасы менен сыйланган.

 Жарык көргөн китептери 

 Кыргыз тилинде 

Турна чакырык: Ырлар. . – Ф.: Мектеп, 1984. – 26 б.

Уйкусуз түндүн ырлары. . – Ф.: Адабият, 1989. – 80 б.

Ырлар. – Ф.: Адабият, 1989. – 80 б.

Ку-ка-ре-ку! Б.: Адабият, 1991. – 20 б.

Залкар: Көркөм публицистика. – Ф.: Кыргызстан, 1996. – 250 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Бердикеев, Канболот

Бердикеев, Канболот - жазуучу, публицист. 1938-жылы 1-сентябрда Жумгал районундагы Кайырма айылында туулган. 1955-жылы Чаек орто мектебин, 1960-жылы К.И.Скрябин атындагы Кыргыз мамлекеттик айыл чарба институтунун ветеринардык факультетин аяктаган.

Эмгек жолун 1960-жылы В.И.Ленин атындагы колхоздо ветеринардык врач болуп иштөө менен баштаган. 1964-жылы райондук ветеринардык станциянын начальнигинин орунбасары, 1975-жылдан Жумгал райондук малды бордоп семиртүүчү колхоздо ветеринардык лабораториянын башчысы, башкы ветврач болуп иштеген. 1980-жылдан 1997-жылга чейин Чаек эт комбинатында ветврач болуп эмгектенет. Азыркы мезгилде ардактуу эс алууда.

Чыгармалары 1960-жылдан баштап басма сөз беттеринде жарыялана баштаган. 1976-жылы «Абийир» деген ат менен новеллалар жыйнагы жарык көргөн. 

1979-жылдан СССР Жазуучулар союзунун, 1971-жылдан Кыргызстан Журналисттер союзунун мүчөсү.

 Жарык көргөн китептери 

 Кыргыз тилинде 

Абийир: Новеллалар. – Ф.: Мектеп, 1976. – 50 б.

Көкө-мерен: Повесть жана жанытмалар. – Ф.: Мектеп, 1977. – 184 б.

Айдың-Көл: Повесть. – Ф.: Кыргызстан, 1984. – 172 б.

Нуска: Повесть. – Ф.: Кыргызстан, 1984. – 197 б.

Айып: Повесть, аңгемелер. – Ф.: Мектеп, 1986. – 288 б.

Капсалаң: Повесттер. – Б.: Кыргызстан, 1995. – 224 б.

Чоң апамдын жомогу: Повесть. – Б.: Изат, 1998. – 54 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары